**Salacgrīvas novada fotoalbuma fotogrāfiju konkursa nolikums**

**NOLIKUMS**

**Konkursu rīko** – Salacgrīvas novada dome (turpmāk tekstā - Rīkotājs), Smilšu iela 9, Salacgrīva, LV – 4033 reģistrācijas Nr. 90000059795.

**Konkursa mērķis**

Interesantu, atraktīvu un mākslinieciski kvalitatīvu fotogrāfiju atlase Salacgrīvas novada fotoalbumam.

**Dalībnieki**

Konkurss ir atklāts, tajā aicināti piedalīties Salacgrīvas novada un apkārtnes iedzīvotāji bez vecuma ierobežojuma, kas iesnieguši paša uzņemtu fotogrāfiju par konkursa tēmu.

**Fotogrāfija**

Brīvs domas lidojums, attēlots krāsainā vai melnbaltā fotogrāfijā, un atspoguļo skaisto un īpatnējo individuālo redzējumu par Salacgrīvas novadu. Fotogrāfiju izmērs no 3 MB,  fotogrāfiju skaits līdz 10.  Fotogrāfiju autoram, iesniedzot fotogrāfijas, klāt jāpievieno Pielikums nr 1 (pieteikuma anketa) kurā norādīts fotogrāfiju autora vārds, uzvārds, katras fotogrāfijas nosaukums un fotogrāfijas uzņemšanas datums. Fotoattēliem jābūt nosauktiem tieši tā pat kā tas tiek minēts pieteikuma anketā.

Fotoattēliem jāraksturo Salacgrīvas novads un tā sabiedriskās aktivitātes un jāaptver kāda no sekojošajām tēmām:

1. Salacgrīvas novada kultūrvēsturiskie objekti (pieminekļi, baznīcas, pilis, muižas, muzeji u.c),
2. Salacgrīvas novada novadu dabas objekti un ainavas,
3. Salacgrīvas novada pilsētas un pagasti (ielas, laukumi, parki, ēkas, cilvēki u),
4. Salacgrīvas novada kultūras, sporta un izklaides pasākumi.

**Autorība**

Autors drīkst iesūtīt desmit konkursa fotogrāfijas, tām jābūt paša autora uzņemtajām fotogrāfijām. Iesniedzot savu uzņemto fotogrāfiju, konkursa dalībnieks apliecina, ka konkursā piedalās labprātīgi un iesniegtās fotogrāfijas tiek nodotas konkursa rīkotāju rīcībā un bezatlīdzības lietošanā. Autors neiebilst pret fotogrāfiju publicēšanu Salacgrīvas novada fotoalbumā, un apliecina,  ka viņa iesniegtās fotogrāfijas ir viņa paša darbs. Fotogrāfiju iesniedzējs uzņemas pilnu atbildību pret trešo personu pretenzijām, kas varētu rasties saistībā ar iesniegtās fotogrāfijas publisku izstādīšanu.

**Konkursa laiks** **un kontakti**

Darbu iesniegšanas termiņš: no nolikuma publicēšanas dienas līdz 2017. gada 29.septembrim, Salacgrīvas novada domē, informācijas nodaļā, Salacgrīvas novads, Salacgrīva, Smilšu ielā 9, tālr. 64071987, 26545574, e-pasts: kaspars.neimanis@salacgriva.lv vai pa pastu vai iesniegt personīgi (CD vai USB).

Konkursa nolikumu var lejupielādēt www.salacgriva.lv, kā arī saņemt elektroniski, sūtot pieprasījumu uz adresi kaspars.neimanis@salacgriva.lv, bez maksas nolikuma kopijas var saņemt Salacgrīvas novada domē, Informācijas nodaļā (105.kab.), Smilšu ielā 9, Salacgrīvā.

**Konkursa darbu vērtēšana**

Fotokonkursa darbus vērtēs konkursa rīkotāja izveidotā konkursa rezultātu izvērtēšanas komisija. Ne vēlāk kā 5 (piecu) darba dienu laikā pēc konkursa komisijas lēmuma pieņemšanas Rīkotājs pa e-pastu izsūta paziņojumus pretendentiem par konkursa rezultātiem. Rezultāti tiks paziņoti Salacgrīvas novada mājas lapā [www.salacgriva.lv](http://www.salacgriva.lv)

Konkursa laikā atlasītie labākie fotoattēli tiks izmantoti Salacgrīvas novada fotoalbumā.

Pielikums Nr. 1

**Salacgrīvas novada fotoalbuma fotogrāfiju konkursa**

**Nolikumam**

PIETEIKUMA ANKETA

Fotokonkursam\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir iesniedzis sekojošus darbus:

(autora vārds, uzvārds)

|  |  |  |
| --- | --- | --- |
| **Nr. p.k.** | **Fotoattēla nosaukums** | **Fotogrāfijas uzņemšanas datums** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |
| **6.** |  |  |
| **7.** |  |  |
| **8.** |  |  |
| **9.** |  |  |
| **10.** |  |  |

**Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds)

**E pasta adrese rezultātu paziņošanai:\_\_\_\_\_\_\_\_\_\_\_\_\_\_\_\_**

**Tālrunis:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_